Julian Musiol

Julian Musiol (født 4. april 1986 i Suhl) er en tysk skihopper som representerer SC Motor Zella-Mehlis.

Han debuterte internasjonalt i junior-VM i Schonach i januar 2002. Han deltok også i junior-VM i 2003 og 2004. Han var på det tyske laget som tok bronsemedaljer i lagkonkurransen i Stryn i 2004. Samme året ble han nummer 5 i det individuelle rennet, hans beste individuelle plassering i junior-VM. Hans beste sammenlagtplassering i kontinentalcupen er 12.-plass i sesongen 2006-07.

I verdenscupen debuterte han med 37.-plass i Oberstdorf 29. desember 2005. Hans beste plassering i verdenscupen er 22.-plass i Sapporo 22. januar 2006 og 31. januar 2009. Sammenlagt i verdenscupen ble han nummer 68 i sesongen 2005-06.

Julian Musiol er sønn av bobsleighkjøreren Bogdan Musiol, som blant annet ble olympisk mester og verdensmester i firerbob.

Referanser

Eksterne lenker 
 

Tyske skihoppere
Personer fra Suhl
Fødsler i 1986